Kjetil Backen

Kjetil Backen (født 28. juni 1969) er en norsk hundekjører bosatt i Porsgrunn. Sammen med Robert Sørlie og Bjørnar Andersen danner han Team Norway.

 Nasjonale løp 
Backen startet med hundekjøring i 1996 og vant Drevsjøløpet året etter. I karrieren har han fire Norgesmesterskap, ett i 1999, to i 2000 og ett i 2001. Som førstegangskjører vant han det korte Femundløpet (F280, som senere ble F400) i 1998 og Finnmarksløpet 1000 i 2000. I 2008 vant han for første gang det lengste Femundløpet (F600).

 Iditarod 
I 2008 kjørte Backen Iditarod for tredje gang og ble nummer ni. Han ble nest beste førstegangskjører i 2002 med en 10.-plass og i 2005 klatret han helt opp på pallen med en tredjeplass.

 Eksterne lenker 

 Hjemmeside hos Team Norway

Kategori:Norske hundekjørere
Kategori:Personer fra Porsgrunn kommune
Kategori:Fødsler i 1969
Kategori:Norgesmestere i hundekjøring